Subject: FW: Paide linnas Sillaotsa ja Tarbja jalg- ja jalgrattatee asend
From: Herkki Rõõm <[email-masked]>
To: "MNT Teed" <[email-masked]>
Date: Tue, 16 Dec 2025 19:29:38 +0200

Tere,

Palun registreerida.

Parimat,

Herkki Rõõm

From: Rauno Rüütel <[email-masked]>
Sent: Monday, December 15, 2025 7:36 PM
To: Herkki Rõõm <[email-masked]>
Subject: Paide linnas Sillaotsa ja Tarbja jalg- ja jalgrattatee asend

Tere,

Ma projekteerin Sillaotsa ja Tarbja jalg- ja jalgrattateed.

Kuna Paide Linnavalitsus (Tellija) soovib esitada antud töö Riigi 
Tugiteenuste Keskusele rahastustaotluse „Kohaliku omavalitsuse 
investeeringud jalgratta- või jalgteedesse“ II taotlusvooru, mille esitamise 
tähtaeg on 06.02, siis selle töö kõige ajakriitilisem koht on saada 
Transpordiameti kooskõlastus.

Et seda edukalt teha, sooviks ma teilt meili (või telefoni) teel saada 
kinnitust järgnevatele punktidele:

1) JJT paiknemine

Antud tee paikneb kogu ulatuses juhendi soovitatud kaugusel maanteest (5 või 
9m), v.a ringiga näidatud kohas (Kuura kinnistu juurdepääs), kus JJT koridor 
tuleb erandliku 7m kauguse peale, et ta saaks mõõda minna kraavist ja 
kaevudest.

2) Teeületuse lahendus

JJT teeb ühe ületuse Tõnise kinnistu juures, sirge lõigu keskel, et oleks 
võimalikult palju nähtavust. Arvestades liiklussagedust, lubab juhend 
"erandlikult" teha teeületuse ilma saareta. Teine variant oleks alandada 
antud teel kiirust 70 peale.

3) Uue ülekäiguraja lisamine

Tellija soovis, et Tarbja külas Jõe tn otsa juurde tuleks ülekäigurada, sest 
Jõe tänava ääres paikneb mitu korterelamut ning sealt liigub palju inimesi 
uue JJT peale.

4) Mahasõitude asukohad/paiknemised

Kuna JJT paikneb erakinnistutel, siis on vaja mitmel pool tagada neile 
juurdepääs (enamasti kasutaks neid rasketehnika, mis läheb põldude peale).

Hetkel on joonis väga poolik, sest kõige tähtsam on praegu 1. punktile 
vastuse saamine, et Tellija saaks hakata maaomanikega kinnistute küsimust 
lahendama. Punktid 2-4 on tähtsad enne ära lahendada, kui valmis projekt 
kooskõlastamisele saata.

Siit on puudu nõlvad, peenrad, võib-olla mõned truubid jms, aga kõik see 
tuleb jooksvalt, kui oleme saanud neile neljale punktile vastused.

Lisan manusesse dwg faili.

Sooviks väga, et te vaataksite selle nädala jooksul joonise üle ja annaksite 
vastuse, et saaks kindlamalt projektiga edasi minna.

Lugupidamisega,

Rauno Rüütel

Projekteerija

+372 510 2268

Hepta Group Energy OÜ
Teaduspargi 6/1, Tallinn